recursal/SuperWikiNEXT-32B huggingface dataset:
**קומדיה בלב ים** (באנגלית: **Out to Sea**) הוא סרט קומדיה רומנטית אמריקאי משנת 1997, בבימויה של מרתה קולידג', עם ג'ק למון וולטר מתאו במפקידים הראשיים.

בסרט מופיע השחקן/רקדן דונלד אוקונור (שיר אשיר בגשם) בתפקידו האחרון בקולנוע, כרקדן.

תקציר העלילה
------------

צ'רלי גורדון (ולטר מתאו) הוא מהמר כושל. הוא רוצה לשפר את מצב רוחו של גיסו הרב סאליבן (ג'ק למון) שאבל על מות אשתו סוזי, אחותו של צ'רלי. הוא מפתיע אותו בשני כרטיסים לשיט יוקרתי בספינת תענוגות למקסיקו. בספינות נוסעות אלמנות עשירות וצ'רלי מקווה ששניהם "יצודו" אחת מהן.

רק שהרב מגיע לספינה מסתבר שהוקצה להם תא קטן עם מיטה דו קומתית. צ'רלי מגלה לו כי הם נשכרו להיות "רקדנים מארחים" לתיירות תמורת הנסיעה. צ'רלי לא יודע לרקוד והרב מנסה ללמד אותו. הם נפגשים ברקדנים מארחים נוספים - מק ולור (האל לינדן) וג'ונתן דברו (דונלד אוקונור).

האחראי על הבידור הוא גיל גודווין (ברנט ספיינר) והוא מטיל עליהם משמעת נוקשה ואוסר עליהם לנהל קשרים עם הנוסעות פרט לריקודים. מי שיפר זאת יורחק מהספינה וישלם עבור הכרטיס והקנס, 5460 דולר.

הרב מזמין לריקוד את ויויאן, אלמנה טרייה ומציג עצמו בתור תייר רופא. היא אינה יודעת שהוא רקדן מארח ומתחילה להתאהב בו.

צ'רלי "מתלבש" על יפהפייה צעירה גרושה, ליז (דיאן קנון) שחושב שהיא מיליונרית. הוא משחק לידה פוקר וזוכה ב-18,000 דולר והיא חושבת שהוא מיליונר ולאמה, מייווס (איליין סטריץ'), לא אכפת שבתה תצא עם "מיליונר" שיכול להיות אביה. צ'רלי "מארגן" מפגש בין גודווין לבעלת הספינה, אלן קת'רס (רו מקלנהן) ובטוח בטוח שהיא תעלה אותו בדרגה.

לבסוף מתגלה לשתי הנשים שהרב וצ'רלי הם למעשה רקדנים דלפונים. הן עוזבות את הספינה ושוכרות מטוס ים. צ'רלי והרב יורדים לסירת הצלה למרות צעקותיו של גודווין שכוללות כינוי מעליב כלפי אלן קת'רס ששומעת זאת ומפטרת אותו במקום.

המטוס ממריא, הרב יורה זיקוק, המטוס נוחת ושניהם נפגשים עם הנשים. צ'רלי מראה לליז את ההמחאה על 18,000 והיא מחייכת. לבסוף רואים את מק ולור על הבמה שר ומנהל את הערב וגודווין עצוב ורוקד כרקדן מארח.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ק למון | הרב סאליבן |  |
| ולטר מתאו | צ'רלי גורדון | גיסו של הרב |
| דיאן קנון | ליז לברצ'ה | תיירת צעירה |
| איליין סטריץ' | מייוויס לברצ'ה | אמה של ליז |
| גלוריה דהייבן | ויויאן | תיירת אלמנה |
| ברנט ספיינר | גיל גודווין | מנהל הבידור |
| האל לינדן | מק וולר | רקדן מארח |
| דונלד אוקונור | ג'ונתן דברו | רקדן מארח |
| אסטל האריס | ברידג'ט | תיירת |
| רו מקלנהן | אלן קאת'רס | בעלת הספינה |

קישורים חיצוניים
----------------

* "קומדיה בלב ים", במסד הנתונים הקולנועיים IMDb (באנגלית)
* "קומדיה בלב ים", באתר נטפליקס
* "קומדיה בלב ים", באתר AllMovie (באנגלית)
* "קומדיה בלב ים", באתר Rotten Tomatoes (באנגלית)
* "קומדיה בלב ים", באתר Box Office Mojo (באנגלית)
* "קומדיה בלב ים", באתר Metacritic (באנגלית)
* "קומדיה בלב ים", באתר דיסני+ סרטים (באנגלית)
* "קומדיה בלב ים", במסד הנתונים הקולנועיים KinoPoisk (ברוסית)
* קדימון לקומדיה בלב ים, באתר יוטיוב
* קומדיה בלב ים, באתר TCM
**עיטור הדגל האדום של העמל** (ברוסית: **Орден Трудового Красного Знамени**) היה עיטור אזרחי של ברית המועצות, הניתן עבור הצטיינות בפעילות הציבורית ופעילות למען הפועלים.

היסטוריה
--------

ב-28 בדצמבר 1920 החליטה הרפובליקה הסובייטית הסוציאל-פדרטיבית של רוסיה על הנפקת "עיטור פועלי הדגל האדום", כמקבילה האזרחית של העיטור הצבאי עיטור הדגל האדום. העיטור הפך לעיטור כלל-סובייטי ב-7 בספטמבר 1928.

העיטור
------

העיטור מורכב מסיכה כסופה בצורת גלגל שיניים, הנושאת את המוטו "פועלי כל האומות, התאחדו". במרכז, סמל הפטיש והמגל על רקע תחנת כוח הידרו חשמלית. הם מוקפים בידי שתי שיבולי חיטה מוזהבות. מעל לכל זה הדגל האדום הנושא את הכתובת "CCCP" (ברית המועצות). בתחתית הכוכב האדום, שבצידיו שיבולים מוזהבות. את הסיכה עונדים על החזה בצד שמאל, במקור ללא סרט.

מאוחר יותר התווסף לסיכה סרט שציבעו תכלת עם פסים כחולים בקצוות.

עד לשנת 1991 בוצעו מעל 1.2 מיליון הענקות של העיטור. חלק ממקבלי העיטור קיבלו אותו 6 פעמים.

זוכים מפורסמים
--------------

* אלכסנדר פרוטזנוב (6 פעמים) - פעיל מפלגתי
* ניקולאי בלייב - (6 פעמים)- מנהל מפעלים בתעשייה האופטית
* ניקולאי סמליאקוב (6 פעמים) - סופר
* מיכאיל גורבצ'וב
* ולדימיר אוברוצ'ב
* אלכסנדר סרגייביץ' יאקובלב
* אראם חאצ'טוריאן
* יבגני סבטלנוב
* נורסולטן נזרבייב
* איוואן פאפאנין
* מיקולה אבילוב
* גלקטיון טאבידזה
* שמואל הלקין
* ז'ורס אלפרוב
* מרקוס קלינגברג - חוקר אפידמיולוג ומרגל לטובת ברית המועצות

קישורים חיצוניים
----------------

ויקישיתוף מדיה וקבצים בנושא **עיטור הדגל האדום של העמל** בוויקישיתוף
**אליצור "רלף קליין" אלקנה** היא קבוצת כדורסל ישראלית מהיישוב אלקנה, שמשחקת בליגה ב' החמישית והאחרונה בחשיבותה בישראל אשר בשיאה שיחקה בליגה הארצית ומעולם לא שיחקה בליגה הראשונה. הקבוצה מארחת ב**אולם הפיס** ביישוב אלקנה.

למועדון יש מחלקת נוער קטנה ובה 3 קבוצות גיל.

היסטוריה
--------

הקבוצה הוקמה בשנת 1993 ושיחקה בליגה האחרונה עד שנת 2007, אז החל רלף קליין לאמן את הקבוצה, והעלה אותה מליגה ב' לליגה א' ב-2008. בעונה לאחר מכן המשיך לאמן את הקבוצה עד לימיו האחרונים.

בעונת 2004/05 זכתה הקבוצה ב**גביע האיגוד לליגה ב'**.

בעונת 2009/10 העפילה הקבוצה לליגה הארצית בפעם הראשונה והיחידה מאז הקמתה והייתה לקבוצה הראשונה מיהודה ושומרון ששיחקה בליגה זו.

פירוק קבוצת הבוגרים
-------------------

לאחר ששיחקה עונה אחת בלבד בליגה הארצית, פורסם כי קבוצת הבוגרים תפורק ורק קבוצות הנוער ימשיכו לשחק.

הקמה מחדש
---------

לאחר שנתיים ללא קבוצת בוגרים חזרה הקבוצה לשחק והחל מעונת 2013/14 מתמודדת הקבוצה בליגה ב'.

רלף קליין והנצחתו
-----------------

לאחר מותו של רלף קליין הוחלט להנציח את זכרו בקבוצת אליצור אלקנה והקבוצה שינתה את שמה ל"אליצור רלף קליין אלקנה"

קישורים חיצוניים
----------------

* אביב דיאמנט, ‏אליצור רלף קליין אלקנה עלתה לליגה הארצית, באתר ONE‏, 14 באפריל 2010
בגורד שחקים בן 60 קומות שנבנה בשאנגחאי ניתן להבחין במסבכים מפלדה הצבועה בלבן המעידים על מיקום הקומות הטכניות שבו
**קומה טכנית** (מכונה גם **קומת שירות** או **חלל טכני**. באנגלית: **Mechanical floor**) היא קומה בבניין רב-קומות המיועדת למערכות בניין מכניות ואלקטרוניות המשרתות אותו. קומות אלו קיימות בבניינים גבוהים מודרניים ובפרט בגורדי השחקים הגבוהים בעולם ומתוכננות לפי כל ההיבטים המבניים, המכניים והאסתטיים.

בעוד שבחלק מן המבנים קיימים חדרי מכונות, לרוב בקומת המרתף, בניינים גבוהים דורשים קומות ייעודיות ברחבי הבניין למטרה זו. מאחר שקומות אלו "מבזבזות" משטח המבנה אותו ניתן להשכיר, מהנדסים מנסים למזער את מספרן ככל שניתן בשלב התכנון. ככלל אצבע, בגורד שחקים דרושה קומה טכנית אחת על כל 10 קומות, אך היחס יכול להיות גדול יותר בתלות בבניין המתוכנן.

קומות טכניות נמנות בדרך כלל במספר הקומות בבניין (כנדרש לפי תקנים מסוימים) אך ניתן לגשת אליהן אך ורק דרך מעליות שירות.

במדינות רבות בעולם ממקמים קומה טכנית בקומה ה-13 בבניין כדי להימנע מבעיות שכירות באותה הקומה עקב אמונות טפלות (Triskaidekaphobia) הקשורות במספר 13.

תקנות התכנון והבנייה בישראל מגדירות גובה מינימלי לקומה טכנית של 2.05 מטר.

קישורים חיצוניים
----------------

ויקישיתוף מדיה וקבצים בנושא **קומה טכנית** בוויקישיתוף
* Case studyfor Hong Kong's Central Plaza by the Department of Architecture ofHong Kong University, Energy Features section
דוגמה למקלדת ממברנה
**מִקְלֶדֶת מֶמְבְּרָנָה** (באנגלית: **Membrane keyboard**) היא מקלדת מחשב שמקשיה אינם נפרדים ואינם מכילים חלקים נעים, בניגוד לרוב המקלדות האחרות. מקשיה הם רפידות לחץ עם קווי מתאר וסימנים מודפסים על משטח שטוח וגמיש אשר מצופים במעגלים אלקטרוניים, הנלחצים זה לזה בעת ההקשה. החיווי הפיזי בעת הקלדה במקלדת זו הוא מועט, ולכן ייתכן שהקלדה עיוורת תהיה יותר קשה לחלק מהמשתמשים.

מקלדות ממברנה הוכנסו לשימוש כבר עם כמה מחשבים אישיים בתחילת שנות השמונים. המקלדות הללו זולות מאוד לייצור המוני ועמידות יותר מפני לכלוך ושפיכת נוזלים מאשר מקלדות אחרות, אך בשל החוסר במשוב פיזי מפעולת ההקלדה, רוב האנשים מתקשים להשתמש בהן, במיוחד כאשר צריך להקליד תווים רבים. מקלדות גומי שפותחו מאוחר יותר היו שיפור קל, אשר לפחות מאפשר להקלדה פרטנית להיות מורגשת במידה מסוימת.

מלבד למוצרי מחשוב מוקדמים כגון לשימוש ביתי וכמה משחקי וידאו, מקלדות QWERTY מבוססות קרום משמשות גם במערכות מחשב תעשייתיות. כמו כן ישנם מספר עיצובים עבור מחשבי כף יד ושאר מכשירי מחשוב כיס. 

מקומות נוספים בהם ניתן למצוא מקלדות ממברנה הם מחשבונים פשוטים, שלט רחוק, תנורי מיקרוגל והתקנים דומים אחרים בהם כמות ההקלדות היא קטנה יחסית או נדירה, כמו טלפונים סלולריים.

מקלדת ממברנה שמישה וותיקה בחינוך מיוחד היא המקלדת אינטליקיז (IntelliKeys). ניתן לשנות בה בתכנות קל את מיקומי, גודלי והגדרות הקלידים ולהוסיף על פניה דף מודפס עם שרטוט הקלידים החדשים.

אופן הפעולה
-----------

כפי שניתן לראות מן התרשים הבא, מקלדת הממברנה מורכבת משלוש שכבות: שתיים מתוכן הן שכבות הקרום המכיל עקבות מוליכים. השכבה המרכזית היא חלל המכיל חורים בכל מקום שקיים בו מקש. זה שומר על שתי השכבות בנפרד.

תרשים של מקלדת ממברנה. עוביין של שלוש השכבות התחתונות הוגזם בכוונה כדי להמחיש; במציאות, הן לא עבות בהרבה מאשר פיסות נייר או קרטון דק.
בתנאים רגילים, המתג (מקש) הוא פתוח, כיוון שאי אפשר למלא את החלל בין השכבות. עם זאת, כאשר השכבה העליונה נלחצת מטה (עם האצבע) היא יוצרת מגע עם השכבה התחתונה, וזה מאפשר את הזרימה הנוכחית. המתג כעת "סגור" והמכשיר קיבל את הפקודה שמקש נלחץ.

מחשבים לדוגמה עם מקלדת ממברנה
-----------------------------

* Atari 400
* Cambridge Z88
* Elektronika BK-0010
* Magnavox Odyssey
* RCA COSMAC VIP
* Robotron Z1013
* SEGA SC-3000
* MK14
* Sinclair X80
* Sinclair ZX81
* Synertek SYM-1
* Timex Sinclair 1000

קישורים חיצוניים
----------------

* Instrument Component Labels Limited, Membrane keypads
**ממלכת קפריסין** (יוונית **Βασίλειο της Κύπρου**; צרפתית **Royaume de Chypre**) הייתה מדינה צלבנית אשר קמה באי קפריסין בימי הביניים, והתקיימה בין 1192 ל-1489. 

ב-1191, במהלך מסע הצלב השלישי כבש ריצ'רד הראשון, מלך אנגליה, את האי מידיו של איסאקיוס קומננוס (Ισαάκιος Κομνηνός), שליט מקומי שהכריז על עצמו כקיסר ואשר טען לכתר האימפריה הביזנטית מאז 1184. ריצ'רד הראשון מכר את האי למסדר אבירי היכל שלמה אשר בתורם מכרוהו ב-1192 לגי דה ליזיניאן, מלכה המודח של ממלכת ירושלים. אחיו של ליזיניאן אמלריך השני, מלך ירושלים הוכתר למלך קפריסין בתואר "אמלריך הראשון, מלך קפריסין" על ידי היינריך השישי, קיסר האימפריה הרומית הקדושה. 

מטבע של ממלכת קפריסין (המאה ה-13)
המיעוט הקתולי באי התרכז בערי החוף ובניקוסיה, ושלט באי שאוכלס בעיקר על ידי כפריים יוונים אורתודוקסים. לכנסייה האורתודוקסית העצמאית של קפריסין בראשות ארכיבישוף, הותר להישאר באי והיא לא הייתה כפופה לפטריארך זר. בהשוואה לממלכת ירושלים, הייתה ממלכת קפריסין בעלת אופי פאודלי מודגש יותר, ומלכיה היו עשירים וחזקים יותר ממלכי ירושלים. 

לאחר מותו של אמלריך, שלטו בממלכה מספר יורשים צעירים, והשלטון היה נתון בפועל בידיהם של שליטים בפועל. ב-1229 גורשו שליטים אלה בידי פרידריך השני, קיסר האימפריה הרומית הקדושה, אך תומכיו של האחרון הובסו ב-1233 לאחר מאבק. ב-1268 איחד איג השלישי, מלך קפריסין, שנשא גם את התואר מלך ירושלים, את הממלכה עם ממלכת ירושלים, ומצב זה נותר בעינו עד לכיבוש עכו וקיצה של ממלכת ירושלים ב-1291. לאחר מכן הפכה קפריסין למרכז חשוב של הסחר האירופי עם אסיה ואפריקה, דבר שהביא לחיכוכים בינה לבין סוחרים איטלקים. במהלך המאה ה-14 הלכה והתחזקה השפעתם של הרפובליקה של ג'נובה ושל סוחריה באי, ובעת הקרע המערבי צידדו מלכי קפריסין באפיפיורות אביניון מתוך תקוה שהצרפתים יניסו את האיטלקים מהאי. ב-1426 הפכו הממלוכים את האי למדינה וסאלית ממלוכית, ומלכיה איבדו את כוחם, עד שלבסוף אולצו למכור את האי לוונציה ב-1489.

מלכי קפריסין
------------

* גאי דה ליזיניאן (1192-1194)
* אמלריך דה ליזיניאן (1194-1205)
* הוגו הראשון, מלך קפריסין (1205-1218)
* אנרי הראשון, מלך קפריסין (1218-1253)
* הוגו השני, מלך קפריסין (1253-1267)
* הוגו השלישי, מלך קפריסין (1267-1284)
* ז'אן השני, מלך ירושלים (1284-1285)
* אנרי השני, מלך קפריסין (1285-1324)

  

* קתרינה קורנארו (1474–1489)

קישורים חיצוניים
----------------

ויקישיתוף מדיה וקבצים בנושא **ממלכת קפריסין** בוויקישיתוף
**שִׁלְגָּן חֶרְמוֹנִי** (שם מדעי: **Parnassius mnemosyne**; נקרא גם צבעוני החרמון) הוא מין של פרפר, ממשפחת הצבעוניים.

מאפיינים
--------

שילגן חרמוני הוא פרפר בגודל בינוני ויכול להגיע לאורך שלושה סנטימטרים ולמוטת כנפיים של כשישה סנטימטרים. צבעו לבן וקצוות הכנפיים הקדמיות אפורות שקופות. אין הבדל חזותי בולט בין הזכר והנקבה. הוא חי בעיקר בפסגות הרים גבוהים מאירופה במערב ועד למרכז אסיה במזרח. בישראל נפוץ תת-המין *Parnassius mnemosyne nebulosus* בחרמון בחודשים מאי עד יוני.

### רבייה

תוך כדי ההזדווגות הזכר מפריש חומר המתקשה בתחתית בטן הנקבה המונע ממנה להזדווג פעם נוספת ובכך הוא מבטיח שהביצים המופרות יהיו ממנו. הנקבה מטילה את הביצים הלבנבנות על הקרקע וצמחים יבשים בסמוך לצמח הקורידליס (Corydalis) והן נשארות בדיאפאוזה כעשרה חודשים עד להפשרת השלגים של העונה הבאה.

צבעוני החרמון מקים רק דור אחד בשנה.

#### הזחל

מן הביצה מגיח זחל שחור שעם גדילתו משתנה לשחור עם כתמים אדומים. הזחל מזכיר במראה את הזחל של צבעוני שקוף רק שהוא פחוס יותר ויש לו רק שני כתמים אדומים בכל פרק ולא ארבעה כבצבעוני שקוף. לעיתים אפשר למצוא את הזחל משתזף על סלעים. בהגיעו לאורך שלושה וחצי סנטימטרים הזחל מתגלם על הקרקע בתוך רשת דלילה.

#### הגולם

הגולם בצבע חום וגודלו שני סנטימטרים. שלב זה אורך כשבוע.

קישורים חיצוניים
----------------

ויקישיתוף מדיה וקבצים בנושא **שילגן חרמוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* NCBI
* GBIF
 |

הערות שוליים
------------

1. ↑  שילגן חרמוני באתר הרשימה האדומה של IUCN
2. ↑  שילגן חרמוני במילון בעלי חיים: פרפרים (תשע"ח), 2018, באתר האקדמיה ללשון העברית
3. ↑  צבעוני החרמון מאתר מן השדה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291055105171

 |
**לוויין קרב** הוא אמצעי לחימה המוצב במסלול בחלל. כיום, על פי הידוע, אין לווייני קרב בחלל, וזאת עקב "אמנת החלל החיצון" מ-1967, האוסרת הצבת כלי נשק בחלל ועל הירח. סיבה מרכזית ליצירת האמנה הייתה האפשרות לשימוש בלוויני קרב לתקיפה גרעינית בהפתעה וללא התרעה מוקדמת. ניסויים בשימוש בלווייני קרב החלו כבר בשנות ה-60 על ידי ברית המועצות, ששיגרה לווייני קמיקזה שתקפו לווייני מטרה בהצלחה. לווייני קרב משמשים לתקיפת מטרות ואף להגנה. לווייני קרב משמשים בלוחמת חלל-חלל ואף בלוחמת חלל-קרקע. עקב האיסור בהצבת כלי נשק בחלל מתמקדות המעצמות בפיתוח ובבנייה של כלי נשק כאלו.

סוגים של לווייני קרב
--------------------

מחלקים את לווייני הקרב למספר קטגוריות, המבוססות על מיקום המטרה ושיטת התקיפה. ב**לוחמת חלל-חלל**, שבה התוקף והנתקף נמצאים בחלל, קיימים מספר לווייני קרב. 
**לוויין תקיפה** - משמש לשיגור עצמים מתוך כוורת המחוברת אליו, כנגד מטרה בחלל. ניתן להשתמש בעצמים המבוססים על אנרגיה קינטית או עצמים מבוססי מנוע. עצמים המבוססים על מנוע חמושים בראש קרב המכיל חומרי נפץ. 
**לוויין קמיקזה** - לוויין המכיל חומרי נפץ ומשמש כראש קרב. הלוויין מתפוצץ בקרבת לוויין המטרה או בעת התנגשות בו. האפשרות לשימוש בלוויין בעל ראש קרב גרעיני, כחלק מאסטרטגיות של מלחמה גרעינית, יצרה יישומים בלוחמת חלל-קרקע ואף בלוחמת חלל-חלל.
**לווין גרעיני**- בעת הפעלתו בחלל משמש להשמדה של כלי חלל באזור נרחב. בנוסף, יכול לייצור, לאורך זמן, אזור המשמיד כל כלי חלל העובר דרכו. ב**לוחמת חלל-קרקע** ישמש הלוויין הגרעיני לתקיפה של מטרות על פני כדור הארץ. שיטת תקיפה זו מאפשרת מכה גרעינית בהפתעה, כמעט ללא התרעה מוקדמת.

אמצעי לחימה כנגד לוויינים
-------------------------

 ערך מורחב – **נשק נגד לוויינים**  

קיימים מספר אמצעי לחימה מבצעיים שניתן להשתמש בהם כנגד לוויינים. טילי קרקע-חלל בעלי ראש קרב קונבנציונלי נוסו בהצלחה על ידי ברית המועצות ועל ידי ארצות הברית וב-2007 גם על ידי סין. טילים אלו יכולים ליירט לוויינים במסלול נמוך. ב-1985 ביצעה ארצות הברית שיגור מוצלח של טיל אוויר-חלל על ידי מטוס אף-15, שפגע בלוויין שנע במסלול נמוך. ניסויים שביצעו ברית המועצות וארצות הברית בשנות ה-50 וה-60 הראו כי נשק גרעיני המופעל בחלל פוגע קשות במערכי לוויינים. לוויין עלול להיפגע ישירות מהפיצוץ ואף מהפעימה האלקטרומגנטית (EMP) ומהענן הרדיואקטיבי הנותר. בנוסף יכול לוויין להיפגע על ידי תקיפה ישירה על ידי לוויין אחר. ניתן אף לשבש את התקשורת שלו עם תחנת הפיקוד ובקרה שעל הקרקע.

ראו גם
------

* לוחמת חלל

לקריאה נוספת
------------

* "היתכנות טכנית של יוזמת ההגנה האסטרטגית", מייקל מאי, בתוך "אסטרטגיה של נשק קונוונציונלי", עורך: ג'רלד שטיינברג, האוניברסיטה הפתוחה (1997)
* "מלחמה ואסטרטגיה", מאת יהושפט הרכבי, עמ' 133, 232, הוצאת מערכות, תל אביב (2005)
**שיכון צמרת** הוא שכונת וילות בצפון תל אביב שהוקמה על נכסי נפקדים כשיכון עבור פקידי ממשלה ועובדי עיריית תל אביב.

היסטוריה
--------

השיכון הוקם על 13 דונם של נכסי נפקדים בצפון תל אביב ליד כיכר המדינה ויועד לפקידי ממשלה. ביולי 1951 פורסם בעיתונות שהשטח חולק ל-26 מגרשים וניתן במחיר מוזל לפקידים בכירים בשירות המדינה שהיו אחראים על הרכוש הנטוש. רשימת מקבלי המגרשים כללה את פנחס לבון (שטען ששמו הוכנס ללא ידיעתו ודרש שיוצא מהרשימה), מזכ"ל ההסתדרות מרדכי נמיר, קלרה אהרונוביץ אשתו של זלמן ארן, דוד הורוביץ שהיה מנכ"ל משרד האוצר שניהל את נכסי הנפקדים, האפוטרופוס לנכסי נפקדים דב שפריר, האפוטרופוס לנכסי נפקדים משה פורת, המפקח על נכסי נפקדים חיים רייזל, מרדכי זגגי החשב הכללי, ד"ר יצחק בזנר ממשרד האוצר, אלכסנדר גל, צבי פריהר, ראש מינהל התכנון אריה שרון ועוזר ראש מנהל התכנון יצחק פרלשטיין, מילמן גיסו של דב שפריר.

ועדת הכספים של הכנסת דרשה ממבקר המדינה לבדוק את הנושא. בעקבות הפרסומים שהיו בעיצומן של הבחירות לכנסת השנייה דרשה מפא"י מאנשיה לוותר על ההשתתפות בפרויקט וחלק מהמשתכנים אכן ויתרו על ההשתתפות. השאר עמדו על כך שיקבלו את המגרשים שלטענתם רכשו במחיר מלא ובאוגוסט 1953 פסק פנחס רוזן, שנקבע כבורר בעניין, שהרוכשים יקבלו מגרשים קטנים יותר תמורת 35 ל"י לדונם. שטח נוסף נמכר בסמיכות לשטח הראשוני לעובדי עיריית תל אביב, עובדי האפוטרופוס ועובדי משרד המסחר והתעשייה. שטח זה נודע כשיכון זבדיאל. על מכירת השטח הנוסף הוציא מבקר המדינה דו"ח ביקורת שביקר את המכירה.

בשנת 1962 הציע יוסף ויץ לרשום את המגרשים על שמות הקונים.

בשנת 1956 הוחל בבניית הבתים, ואלו הושלמו עד סוף שנות ה-50. הבתים שנבנו היו קטנים יחסית ונבנו בסגנונות שונים. בשנת 1969 שונתה תוכנית המתאר כך שבסמיכות לשכונה הותר לבנות בניינים של 4–5 קומות. עם זאת, בשכונה עצמה נאסר לבנות רבי קומות.

במאה ה-21 השכונה עוברת תהליך איטי של הריסת בתים ישנים והקמת בתים חדשים וגדולים יותר במקומם. בשכונה נמכרים מגרשים במעל 10 מיליון ש"ח.

הערות שוליים
------------

1. 1 2  מ. מייזלס, שיכון צמרת במהדורה שנייה, מעריב, 1 באוגוסט 1956
2. ↑  האפוטרופוס חילק רכוש נטוש בין מקורביו בממשלה ובמפא"י, הַבֹּקֶר, 13 ביולי 1951
3. ↑  וועדת הכספים מבקרת קשה, הצופה, 3 באוגוסט 1951
4. ↑  אושר שיכון צמרת, מעריב, 9 באפריל 1953
5. ↑  פרשת שיכון זבדיאל, דבר, 17 בפברואר 1957
6. ↑  מה קרה בשיכון זבדיאל?, שערים, 18 בפברואר 1957
7. ↑  יצחק דיש, "שיכון הצמרת" יירשם על שמות המשתכנים, חרות, 3 ביולי 1962  
תגובה שלילית בענין "שיכון הצמרת", מעריב, 3 ביולי 1962
8. ↑  מ. מייזלס, משיכון הצמרת לשיכון הבכירים, מעריב, 14 בפברואר 1957
9. ↑  ילדי גבעת עמל אינם הולכים לביה"ס, דבר, 3 בספטמבר 1959
10. 1 2  דקל גודוביץ, פארק צמרת האמיתי, באתר כלכליסט, 2 בדצמבר 2010
11. ↑  סערה בשיכון הצמרת בתל אביב, מעריב, 15 ביוני 1969  
דנקה הרניש, שיכון הצמרת שוב אינו איזור וילות אקסלוסיבי, דבר, 17 ביוני 1969
**לווייתן מינקי דרומי** או **לווייתן מינקי אנטארקטי** (שם מדעי: *Balaenoptera bonaerensis*) הוא מין של לווייתן מזיפות קטן הנפוץ ביותר במים שליד חופי אנטארקטיקה וכן באזורים הדרומיים של האוקיינוס האטלנטי, האוקיינוס השקט והאוקיינוס ההודי. לווייתן זה הוא אחד משני מיני הלווייתנים הקטנים לווייתני מינקי. לווייתן זה הוא לווייתן המזיפות השלישי בקוטנו בעולם, לאחר קרובו לווייתן מינקי מצוי ולווייתן הבלנית. בעבר לווייתן זה לא משך יותר מדי ציידים, עקב משקלו הקטן יחסית ללווייתנים אחרים, אך מרגע שנהיו נדירים יותר הוא הפך למטרה מושכת לציידים בלתי חוקיים שונים. אף על פי כן הוא אחד מלווייתני המזיפות הנפוצים ביותר היום, בעיקר בימי האוקיינוס הדרומי: ים ודל, ים סקוטיה וים רוס, כשבחורף הקשה הוא נודד הרבה יותר צפונה לעיתים עד קו המשווה.

אורכו 8-11.9 מ', ומשקלו 8.8-10.4 טון. כמרבית לווייתני המזיפות הוא ניזון בעיקר מפלנקטון ומקריל, שנפוץ ביותר באנטארקטיקה. הטורף המסוכן ביותר לו הוא האורקה, שצדה בקבוצות גדולות ברחבי אנטארקטיקה.

קישורים חיצוניים
----------------

ויקישיתוף מדיה וקבצים בנושא **לווייתן מינקי דרומי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  לווייתן מינקי דרומי באתר הרשימה האדומה של IUCN

| לווייתני מזיפות |
| --- |
| בלניים |
| בלנה גרינלנדית (סוג ומין יחיד) | בלנה גרינלנדית |  |
| אובלנה | אובלנה דרומית • בלנה שחורה • אובלנה צפון-פסיפית |
| בלניים מפותחים |
| בלנית (סוג ומין יחיד) | בלנית |
| לווייתנים אפורים |
| לווייתן אפור (סוג ומין יחיד) | לווייתן אפור |
| לווייתני ענק |
| לווייתן גדול-סנפיר (סוג ומין יחיד) | לווייתן גדול-סנפיר |
| לווייתן | לווייתן מצוי • לווייתן צפוני • לווייתן כחול • לווייתן בריד • לווייתן עדני • לווייתן גוץ (לווייתן מינקי)• לווייתן מינקי דרומי (לווייתן מינקי)• לווייתן אומורה • לווייתן רייס |
**קוראנוזאורוס** (שם מדעי: ***Koreanosaurus***; מילולית: "לטאה קוריאנית") הוא סוג דינוזאור אורניתופוד בן למשפחת הפארקוזאוריים שהתקיים במזרח אסיה של הקרטיקון העליון לפני 85 עד 80 מיליון שנה מזמננו. ממצאי הדינוזאור נמצאו בשנת 2008 ב-Seonso Conglomerate שבדרום קוריאה כממצא יחידי בלע כמה עצמות שבורות, בעיקר צלעות וחוליות וחסר גולגולת והסוג הוגדר בידי מין יו וצוותה ב-2011 ונכלל בו מין יחיד - *Koreanosaurus boseongensis*. בהמשך התגלו עוד שלושה שלדים במצב שימור גרוע שהיו שייכות למין.

דינוזאור זה היה אוכל צמחים עם מקור קשיח בולט באורך של מטר שהיה בעל חוליות צוואר ארוכות מאוד וייתכן שהיה מתחפר באדמה על ידי כפות רגליו הגדולות בעלות הטפרים החדים. הוא דמה במראה שלו לדינוזאורים אורניתופודים כמו הזפירוזאורוס, האורודרומיאוס והפארקוזאורוס ואורניתופודים דו-רגליים נוספים שהתקיימו בין אסיה לאמריקה הצפונית של הקרטיקון העליון. אפשרות נוספת היא שהיה קרוב לג'יהולוזאורוס ולמשפחה ג'יהולוזאוריים, או לפחות קרוב אליה ביותר.

קישורים חיצוניים
----------------

ויקישיתוף מדיה וקבצים בנושא **קוריאנוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Han, Feng-Lu; Paul M. Barrett; Richard J. Butler; Xing Xu (2012). "Postcranial anatomy of Jeholosaurus shangyuanensis (Dinosauria, Ornithischia) from the Lower Cretaceous Yixian Formation of China". Journal of Vertebrate Paleontology. 32 (6): 1370–1395
**שיכחון למאוחר** (נקרא גם **אמנזיה אנטרוגרדית** Anterograde amnesia) הוא מושג מתחום הפרעות הזיכרון - אובדן זיכרון של מה שקרה לאחר גורם האמנזיה, בשונה משיכחון למוקדם שבה אירועים שלפני גורם האמנזיה נשכחים. שיכחון למאוחר היא אחת המחלות המסתוריות ביותר בתחום הנוירולוגיה מכיוון שהמכניקה המדויקת של זכירת אירועים עדיין לא מובנת כהלכה, למרות שידוע אילו אזורים במוח מעורבים בתהליך זה.

סיבות
-----

המחלה בדרך כלל נרכשת על ידי שתי דרכים: שימוש בסמים (בנזודיאזפינים לסוגיהם כמו: רוהיפנול, דורמיקום ורסטוריל הידועים בהשפעתם הגורמת לשכחה), או שהיא נגרמת כתוצאה מפגיעה קוגניטיבית במערכת הזיכרון באזור ההיפוקמפוס ( "השער", אזור פנימי במוח, באונות הרקתיות (טמפורליות), שתפקידו קידוד אינפורמציה חדשה).
אמנזיה אנטרוגרדית נצפית גם בחולים שבמסגרת מחלתם נאלצו להסיר אזורים המערבים אגירת זיכרונות חדשים כמו: פגיעה באונה הרקתית שבה מתרחש כל תהליך אגירת הזיכרונות. בדרך כלל חולים עם התקפי פרכוס שהתחילו מהאונה הרקתית, יצטרכו להסיר אזורים אלו במוח, חולים עם גידול באזור זה של המוח יתאפיינו גם הם באמנזיה אנטרוגרדית.

תסמינים
-------

חולים באמנזיה אנטרוגרדית יכולים להתאפיין ברמות שונות של שכחנות, מקרים נדירים נרשמו שבהם נפגעו אנשים בצורה משולבת של אמנזיה אנטרוגרדית ואמנזיה רטרוגרדית, מחלה זו נקראת אמנזיה כללית שבהם מתקיים איבוד זיכרון מוחלט.
במקרים שבהם האמנזיה נגרמת על ידי שימוש בסמים, המחלה היא קצרת טווח והחולים יכולים להשתקם ממנה. בפגיעה באונה הרקתית, במקרים אלו שנחקרו לעומק מתחילת שנות ה-70, חולים התאפיינו בנזק תמידי, למרות ששיקום הוא אפשרי זה תלוי בנסיבות ובמצב החולה.

ראו גם
------

* קלייב ורינג

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אמנזיה אנטרוגרדית** |

* אלומית ישי, הספד ל-HM: הניתוח הצליח, החולה איבד את הזיכרון, אתר קפה דה מרקר, 16 בדצמבר 2008
**קברנון מהנדס** המכונה לעיתים גם **קרנון מהנדס** (שם מדעי: *Pholidichthys*) הוא סוג של דגים ימיים שהוא הסוג היחיד במשפחה **קברנונים מהנדסים** (Pholidichthyidae). בסוג זה שני מינים בלבד. למרות שמם אין להם כל קשר לקברנוניים או לקרנוניים אלא לקבוצת דמויי-אצטגנון, בה הצלופחוליים והאצטגנוניים.

תיאור
-----

אורכם של דגים אלה 60 ס"מ והם בעלי פסים צהובים לאורך גופם השחור. הראשים גדולים ובעלי שפתיים גדולות והפנים מזכירות מעט פני קברנון. הם כמעט חסרי סנפירים למעט הסנפיר הגבי הארוך. הצעירים שונים מאוד מהבוגרים ונראים כדגים קטנים מפוספסים בשחור לבן ובעלי שפתיים גדולות הניזונים מפלנקטון. כדי להתגונן מטורפים הם מתקבצים יחדיו וגם מזכירים במראה את השפמיתיים הארסיים החיים באותם אזורים.

דגים אלה חיים בשוניות אלמוגים במערב האוקיינוס השקט. הצעירים חיים במחילות אותם בונים הבוגרים שאינם יוצאים כמעט החוצה. מקור תזונתם של הבוגרים אינו ידוע, אך ייתכן שהוא מבוסס על צאצאיהם.

מיון
----

* משפחה **קברנונים מהנדסים** (Pholidichthyidae)
	+ סוג **קברנון מהנדס** (*Pholidichthys*)
		- מין *Pholidichthys anguis*
		- מין קברנון מהנדס לאוקוטניה (*Pholidichthys leucotaenia*)

קישורים חיצוניים
----------------

ויקישיתוף מדיה וקבצים בנושא **קברנון מהנדס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543502505171

 |
**ג'יימס אלרוי** (באנגלית: **James Ellroy**; נולד ב-4 במרץ 1948) הוא סופר אמריקאי. מהבולטים שבין סופרי הספרות הבלשית כיום.

קורות חיים
----------

ג'יימס אלרוי נולד בשנת 1948 בלוס אנג'לס קליפורניה. חווה ילדות קשה. הוריו התגרשו בילדותו המוקדמת והוא נשאר בחזקת אמו שהייתה שתיינית ורודפת גברים. בגיל עשר בחר לחיות אצל אביו. בבואו יום אחד ביוני 1958 לבקר את אמו מצא אותה מונחת עירומה ומתה כתוצאה מחניקה. תעלומת רצח האם לא נפתרה והיא מלווה את אלרוי כל חייו ומוצאת את ביטויה ביצירתו.

אלרוי מצא הקבלה בין רצח אמו לתעלומת הדליה השחורה, תעלומת רצח משנות הארבעים בה נמצאה גופה עירומה של אשה.

אלרוי סולק מבית הספר התיכון ובגיל שבע עשרה התגייס לצבא, שגם ממנו סולק. הוא החל לחיות חיים של עבריין זוטר העוסק בגנבה מחנויות ובפריצות, נעצר פעמים רבות, הורשע ואף נכלא למספר חודשים. לאחר שמצא עבודה כנושא כלים במגרש גולף, החל לשקם את עצמו, עבר תהליך גמילה מסמים והרבה בקריאה, בעיקר של ספרים בלשיים, שמהם קרא לדבריו מאות אחדות, והחל בכתיבה. ספרו הראשון יצא לאור בשנת 1981 וזכה להכרה ולפרסום.

אלרוי הצליח לשקף בספריו את האווירה, סגנון החיים וסגנון הדיבור שרווחו בלוס אנג'לס בשנות הארבעים והחמישים. אלרוי כתב ארבעה ספרים המכונים "רביעיית אל-איי" שעסקה בתקופה זאת. הראשון שבהם הוא "הדליה השחורה" משנת 1987, שבו העלה פתרון בדיוני לתעלומה זו.

בשנות התשעים החל לכתוב על תקופה אחרת בארצות הברית והיא תקופת שנות השישים. בספריו על תקופה זו שילב נושאים הנוגעים לרצח קנדי.

מספריו תורגם לעברית עד כה ספר אחד בלבד והוא "סודות אל-איי", שהופיע בשנת 2004 בהוצאת "עם עובד". ההקדשה לספר היא: "למארי דוהרטי אלרוי" - לזכר אמו.

ספר זה עובד לסרט קולנוע עטור פרסים משנת 1997 (שלושים פרסי אוסקר לשנת 1997 בקטגוריות השונות) בהשתתפותם של קווין ספייסי, קים בייסינגר, ראסל קרואו ודני דה-ויטו.

ג'יימס אלרוי חי כיום במדינת קנזס עם אשתו השנייה.

קישורים חיצוניים
----------------

ויקישיתוף מדיה וקבצים בנושא **ג'יימס אלרוי** בוויקישיתוף
* גיימס אלרוי באתר עם עובד

* אתר האינטרנט הרשמי של ג'יימס אלרוי (באנגלית)
* ג'יימס אלרוי, ברשת החברתית Goodreads
* איתמר הנדלמן סמית, ג'יימס אלרוי סבור, בצניעות, שהוא סופר המתח הטוב בעולם, באתר הארץ, 14 בינואר 2011
* ג'יימס אלרוי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007449939605171
* BNE: XX1089955
* BnF: cb120824627 (data)
* CANTIC: a11082173
* GND: 115485058
* ICCU: CFIV095966
* ISNI: 0000 0001 2277 6844
* LCCN: n84028884
* MusicBrainz: 56f55a1e-ef36-4830-b48f-d9d92c8e9791
* NDL: 00438839
* NKC: xx0003967
* NLG: 75347
* NLK: KAC200706923
* NLP: A10398399
* NTA: 073669229
* SELIBR: 185014
* SNAC: w680594q
* SUDOC: 029136032
* Trove: 1033363
* VIAF: 27090921
* WorldCat: lccn-n84028884

 |
**תיאטרון לה מוֹנֶה** (בצרפתית: **Théâtre Royal de la Monnaie** או **La Monnaie**; בפלמית: ‏**Koninklijke Muntschouwburg** או **de Munt**) הוא תיאטרון בבריסל, בלגיה. משמעות שני שמותיו היא "התיאטרון המלכותי של המטבעה".

האופרה הלאומית של בלגיה, שהיא מוסד פדרלי, לקחה לעצמה את שם התיאטרון המשמש לה משכן קבע. על כן, "לה מונה" או "דה מונט" מתייחסים הן למבנה והן ללהקת האופרה.

כבית האופרה הראשון במעלה של בלגיה זהו אחד ממוסדות התרבות היחידים שמקבל מימון מן הממשל הפדרלי של בלגיה. בתי אופרה אחרים בבלגיה, כגון ה"פלאמזה אופרה" וה"אופרה רויאל דה ואלוני" פועלים במימון ממשלות מחוזיות.

היסטוריה
--------

לה מוניי" כפי שהוא נראה כיום.
בשלושת העשורים האחרונים השיב לעצמו "לה מוניי" את מקומו בקרב בתי האופרה הראשונים במעלה באירופה, הודות למאמצים של רצף המנהלים, ז'ראר מורטייה וברנרד פוקורולה והמנהלים המוזיקליים סילוון קמברלינג ואנטוניו פאפאנו.

הבניין הנוכחי הוא התיאטרון השלישי באתר זה. החזית נבנתה בשנת 1818, עם שינויים מקיפים בשנים 1856 ו-1986. הפואיה והאולם נבנו בשנת 1856, אבל כמעט כל יסוד אחר בבניין הנוכחי חודש ושופץ באופן יסודי בשנות ה-80' של המאה ה-20.

### התיאטרון של ג'ו-פאולו בומברדה, 1700 עד 1818

תיאטרון הקבע הציבורי הראשון למופעי אופרה של החצר ועיריית בריסל נבנה בין 1695 ל-1700 על ידי האדריכלים פאולו ופייטרו בצי, כחלק מתוכנית השיקום לאחר הפצצת בריסל. הוא נבנה על מגרש הבניין ששימש כמטבעה. שם האתר "לה מונה" (המטבעה) נשמר כשם התיאטרון במאות הבאות. על הקמת התיאטרון הורה מקסימיליאן השני עמנואל, הנסיך הבוחר מבוואריה, אז מושל ארצות השפלה ההבסבורגיות. הנסיך הבוחר הטיל על הגזבר שלו, ג'ו-פאולו בומברדה, את המשימה לממן את המיזם ולפקח עליו. התאריך המדויק של ההצגה הראשונה בשנת 1700 איננו ידוע.

קישורים חיצוניים
----------------

ויקישיתוף מדיה וקבצים בנושא **לה מונה** בוויקישיתוף
* 

* *La Monnaie* digital opera archives
* Images of the 1999 renovation (with text in English, Dutch and French) from aboutrestoration.eu

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 32220e0d-c0ce-4ba9-a611-e2648a86e11e

 |
**איל פארן** הוא ציון מקום המופיע פעם אחת בתנ"ך, בסיפור מלחמת ארבעת המלכים את החמישה.

בתנ"ך
-----

בסיפור מלחמת ארבעת המלכים את החמישה מצוין: "ובארבע עשרה שנה בא כדרלעמר והמלכים אשר אתו ויכו את רפאים בעשתרת קרנים ואת הזוזים בהם ואת האימים בשוה קריתים. ואת החרי בהררם שעיר עד איל פארן אשר על המדבר.". בפסוק הבא מתואר המשך מסע ארבעת המלכים: "וישובו ויבואו אל עין משפט היא קדש".

יש המפרשים שארבעת המלכים הגיעו עד "איל פארן". אחרים מפרשים את איל פארן כציון גבול ההתפרשות של החורים בהר שעיר.

זיהוי
-----

פירושים שונים נתנו למילה "איל" בביטוי "איל פארן". ישנם, כמו פירוש רש"י לתורה, שראו בו שם פרטי. אחרים, כמו תרגום השבעים והפשיטתא ורוב החוקרים המודרניים, פירשו את "איל" כמציין עץ או קבוצת עצים. אחרים, כמו אונקלוס והמדרש, פירשו איל כ"מישור".

בנימין מזר כותב: "לפי העניין הכוונה כנראה למקום יישוב בקצהו הדרומי של עבר הירדן מזרחה, דרומה מהר שעיר. ... וייתכן שאין איל פארן אלא אילת.". יוחנן אהרוני יותר נחרץ וכותב ש"איל פארן" הוא בוודאי אילת.

יואל אליצור טוען שאיל פארן מציין מרחב ולא נקודה, ומזהה את "איל פארן" עם הערבה.

הערות שוליים
------------

1. ↑  ספר בראשית, פרק י"ד, פסוק ה'-ו
2. 1 2  יואל אליצור, מקום בפרשה, עמוד 301
3. ↑  אנציקלופדיה מקראית, ערך איל פארן, כרך א', עמ' 265
4. ↑  אנציקלופדיה מקראית, ערך פארן, כרך ו', עמ' 433
פירוש נוסף ערך זה עוסק בתופעה לשונית. אם התכוונתם למשחק מילים, ראו שיכול אותיות.
בפונולוגיה, **שׂיכּוּל עיצורים** הוא תופעה לשונית שבה שני עיצורים סמוכים מתחלפים במקומותיהם. שיכול עיצורים הוא מקרה פרטי של תופעה פונולוגית רחבה יותר המכונה **מֵטָאתֵזיס** (אנ'), חילוף של שני הגאים סמוכים זה בזה.

עברית
-----

בעברית חל שיכול עיצורים בעיקר בבניין התפעל, כאשר פ' הפועל (העיצור הראשון של השורש) היא אחד מן העיצורים השורקים - צ (כולל צ'), ס, ש, ז (כולל ז') או ג'. במקרה זה מתחלפת פ' הפועל עם העיצור הסמוך לפניו, כלומר עם העיצור ת של תחילית הבניין. לאחר שיכול העיצורים עשויה להתרחש הידמות קולית, כך שה-ת' הופכת ל-ד, או הידמות נחצית, כך שה-ת' הופכת ל-ט. למשל, בהצבת השורש שכ"ר בבניין התפעל בזמן עבר, צריכה לכאורה להתקבל הצורה: **\*הִתְשַׁכֵּר**, אולם מתרחש שיכול עיצורים ונוצרת הצורה **הִשְׁתַּכֵּר**. במקום הצורה **\*הִתְזַמֵּן** מתקבלת הצורה **הִזְדַּמֵּן**, שכן שיכול העיצורים במקרה זה מלווה בהידמות קולית. הצורה **\*הִתְצַעֵר** הופכת ל-**הִצְטַעֵר** - שיכול העיצורים מלווה בהידמות נחצית.

שיכול עיצורים במערכת הפועל מוגבל רק לבניין הִתְפַּעֵל. כך למשל מהשורש ת-ס-ס בבניין קל (פָּעַל) נגזר הפועל לִ**תְסֹ**ס ובבניין הִפְעִיל - הִ**תְסִ**יס. מצב פונולוגי כמעט זהה בבניין הִתְפַּעֵל דווקא גורם לשיכול עיצורים: \*הִ**תְסַ**פֵּר >> הִ**סְתַּ**פֵּר.

במערכת השם חל לפעמים שיכול עיצורים גם בתנאים מורפולוגיים לא-קבועים, וגם כאשר חוצצת תנועה בין העיצורים. בעברית מקראית, למשל, חל לעיתים קרובות שיכול של עיצורים סונורנטיים: שִׂמְלָה-שַׂלְמָה. יש גם תיעוד לשיכול עיצורים כשרק אחד מהעיצורים הוא סונורנטי: בֶּהָלָה-בַּלָּהָה, ולפעמים אף בין שני עיצורים שאינם סונורנטיים, למשל: כֶּבֶשׂ-כֶּשֶׂב.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שכול עצורים** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4169657-8

 |
הרב **חיים דב קנטור** (כונה **השו"ב משפיה**, וכן **חיים דב** בלי ציון שם משפחתו; תרכ"ו, 1866- כ"ב בסיוון תש"ד, יוני 1944) היה ממייסדי שפיה, כיהן כשו"ב ומוהל של המושבה והאזור, וכן כמשגיח הראשי ביקב בזכרון יעקב.

ביוגרפיה
--------

נולד בקרלין, בנו של שלמה,מצאצאי רבי חיים מוולוז'ין, ששימש כחזן (ומכאן שמו: קנטור). בהיותו בן שבע התייתם מאביו. בתחילת שנות השבעים של המאה ה-19 עלה עם אמו האלמנה ושלוש אחיותיו לארץ ישראל, ולאחר כששה חדשים, ביום י"ג בטבת תרל"ג, הגיעו לארץ ישראל והתיישבו בירושלים. למד בתלמוד תורה שבחצר חורבת רבי יהודה החסיד ובישיבת עץ חיים.

נישא לחיה אסתר, בת יעקב דוד ספקטור, אחיו של הרב יצחק אלחנן ספקטור מקובנה. לאחר נישואיו התגורר בעקרון. בשנת תרמ"ז (1887) היה בין מייסדי המושבה שפיה ועבר להתגורר בה.

כבן היישוב הישן בירושלים, דמותו ומראהו היו יוצאי דופן בין מתיישבי האזור. במשך עשרות שנים שימש כשוחט המקומי וכונה "השו"ב משפיה", או בשמו הפרטי "חיים דוב" בלי ציון שם משפחתו. כמו כן שימש כמוהל בכל יישובי האזור. לפרנסתו היה המשגיח הראשי של היקב בזכרון יעקב. התכתב עם הרב קוק בנושאי כשרות והלכה.

סייע לישראל בלקינד בפעילותו במוסד החינוכי "קריית ספר" שייסד וניהל בשפיה ובטיפול ביתומי פרעות קישינב שנקלטו במוסד זה. במלחמת העולם הראשונה פעל לקליטתם של מגורשי יפו במושבות האזור. נסע מספר פעמים לאירופה למסע תעמולה למען העלייה לארץ ישראל.

בשנותיו האחרונות עבר להתגורר במושב זקנים בירושלים, ושם נפטר בשנת תש"ד. נקבר בבית הקברות הר הזיתים.

הרב חיים דב קנטור מופיע כדמות בסיפורו של ש"י עגנון "הגלילה" (הנמצא בכרך "פתחי דברים"), המתאר את ביקורו של עגנון בזכרון יעקב ב-1911.

משפחתו
------

שתי בנותיו של ר' חיים דב נישאו לבני היישוב הישן שעברו להתגורר בשפיה ובלטו במראם ולבושם הירושלמי. בתו פייגע-רחל נישאה לנחום וייספיש, שנרצח ב-1938 על ידי ערבי מפוריידיס. בתו הינדה שרה נישאה לפרלין, שאף הוא שימש כשו"ב בשפיה.

אחותו, אסתר, הייתה אשת אברהם אהרן רוסטובסקי, מחניכי ר' שלמה ברדקי, החזן הראשי של בית-הכנסת 'החורבה' בירושלים. היה חזן שנים אחדות בשכונת 'מזכרת משה' וכעשרים שנה בשכונת 'ימין משה' בירושלים. בנם, יוסף מרדכי אהרוני, היה חבר מועצת המושבה פתח תקווה.

קישורים חיצוניים
----------------

* דוד תדהר (עורך), "חיים דב (קנטור)", באנציקלופדיה לחלוצי הישוב ובוניו, כרך ב (1947), עמ' 588

הערות שוליים
------------

1. ↑  לא ברור איך בדיוק התייחס לרבי חיים מוולוז'ין. חיים דוב כותב כי הוא היה "ממשפחת רבי חיים מוולוז'ין".
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007570613905171

 |
**הלגיון הראשון פלביה פאקיס** (בלטינית: **Legio I Flavia Pacis**) היה לגיון רומאי, אשר פעל במהלך המאה הרביעית.

היסטוריה
--------

המידע על הלגיון מועט. ככל הנראה הוא היה בתחילה לימיטאני אולם בהמשך הפך ללגיון עצמאי. הלגיון היה חלק מסדרת לגיונות שהוקמה יחד וכללה את הלגיון השני פלביה וירטוטיס והלגיון השלישי פלביה סאלוטיס. ישנה מחלוקת בשאלה מי הקים את הלגיונות. יש הסבורים שהיה זה קונסטנטינוס הראשון אולם הרוב מאחרים את ההקמה וסבורים שהיה זה קונסטנטינוס השני. כך או כך, שני הקיסרים נקראו "פלאביוס" מה שמסביר את שמו של הלגיון. השם "פאקיס" משמעו "של השלום", ובהקשר הזה הכוונה ככל הנראה "שומר השלום". הלגיון שרת במושבות המזרחיות, אולם לא ידוע בדיוק היכן.

קישורים חיצוניים
----------------

ויקישיתוף מדיה וקבצים בנושא **הלגיון הראשון פלביה פאקיס** בוויקישיתוף
* הלגיון הראשון פלביה פאקיס, באתר livius.org (באנגלית)
* הלגיון הראשון פלביה פאקיס, באתר Imperiumromanum.com (בגרמנית)

הערות שוליים
------------

1. ↑  בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
**הלגיון הראשון איסאורה סאגיטריה** (בלטינית: **Legio I Isaura Sagittaria**) היה לגיון רומאי, אשר הוקם במהלך המחצית השנייה של המאה השלישית והוצב במחוז איסאוריה.

היסטוריה
--------

המידע על הלגיון מועט. ישנה מחלוקת בשאלה מי הקים אותו. יש הסוברים כי היה זה הקיסר פרובוס, אשר השתמש בלגיון בין היתר כדי להילחם בשבטים ההרריים באזור קיליקיה, אולם יש המאחרים אותה עד תקופת הקיסר דיוקלטיאנוס. כך או כך, בסיס הקבע של הלגיון היה במחוז איסאוריה (אנטוליה) לצד הלגיון השני איסאורה והלגיון השלישי איסאורה, ומכאן שמו. השם "סאגיטריה" משמעו "קשת", והוא מצביע על כך שחיילי הלגיון הוכשרו גם בשימוש בחץ וקשת. יכולת לא אופיינית עבור חיילים סדירים בצבא הרומי. ככל הנראה הדבר נבע מכורח נסיבות מיוחדות הקשורות ללחימה בשבטים האיסאורים.

ההערכה המקובלת היא שבתחילה היה הלגיון חלק מלימיטאני, אולם על פי הנוטיטיה דיגניטטום, בשלב מאוחר יותר הוא שודרג לדרגת לגיון עצמאי, בפיקודו של המגיסטר מיליטום בעצמו.

קישורים חיצוניים
----------------

ויקישיתוף מדיה וקבצים בנושא **הלגיון הראשון איסאורה סאגיטריה** בוויקישיתוף
* הלגיון הראשון איסאוריה סאגיטריה, באתר livius.org (באנגלית)
* הלגיון הראשון איסאורה סאגיטריה, באתר Imperiumromanum.com (בגרמנית)

הערות שוליים
------------

1. ↑  הלגיון הראשון איסאוריה סאגיטריה, באתר livius.org (באנגלית)
2. ↑  הלגיון הראשון איסאורה סאגיטריה, באתר Imperiumromanum.com (בגרמנית)
3. ↑  בצבא הרומי המאוחר היו שני סוגי לגיונות. הלימיטאני, שהיו מרותקים בדרך כלל לפרובינקיה מסוימת, והלגיונות העצמאיים (Comitatenses) אשר היו בדרך כלל בפיקוד בכיר ונועדו להגיב על מקרי חירום ביטחוניים. הלגיונות העצמאיים נחשבו ליוקרתיים יותר.
פירוש נוסף ערך זה עוסק בפעיל ציוני באריתריאה, לוחם האצ"ל. אם התכוונתם לחוקר סרטן ישראלי, ראו חיים גמליאל (חוקר במדעי הרפואה).
משפחת גמליאל באסמרה
ילדי חיים גמליאל במפגש במלאת 28 שנים לפטירתו (עזריאל גמליאל, שושנה עייש, מזל פרבשטיין, ציונה שלסקי, עופר גמליאל, יפעת יגל)
**חיים גמליאל** (1912–1994) היה פעיל ציוני באריתריאה, שלקח חלק מרכזי בסיוע לכמה מן הבריחות ממחנות המעצר באפריקה של גולי האצ"ל והלח"י, וריצה על כך עונש מאסר. בהמשך עלה לישראל, לאחר מותו צורף רשמית לשורות האצ"ל, והמדינה העניקה לבני משפחתו את אות האצ"ל ואת עיטור אסורי שלטון המנדט.

ביוגרפיה
--------

גמליאל נולד בצנעא שבתימן למשפחת רבנים. סבו מארי סאלם אלג'מאל היה חכם באשי בעיר צנעא.

בשנת 1928 יצא אביו, הרב שלום, יחד עם אחיו לאסמרה שבאריתריאה, במטרה לשפר את מצבם הכלכלי הקשה. בשנת 1930 יזם חיים, בתור האח הבכור, את הצטרפות שאר בני המשפחה לאב ולאח שבאסמרה. ב-1934 נשא לאישה את חנה לבית מורחי בעיר אסמרה, שבה נולדו חמישה מתוך ששת ילדיהם.

סיוע לבורחים ממחנה סמבל
-----------------------

בינואר 1945 נפגש גמליאל בפעם הראשונה בבית הכנסת באסמרה עם עצורי האצ"ל והלח"י לאחר בריחתם הראשונה ממחנה המעצר סמבל שבאסמרה. גמליאל הוביל את הבורחים לביתו, קנה להם מפות, מצפן ומכשירים אחרים החיוניים למסע הארוך וכן הרחיב את חוג הידידים המקומיים אשר באו לעזרת הבורחים. גמליאל, שהיה שותף לרוב הבריחות ממחנה המעצר סמבל, דאג למקומות מחבוא, תעודות מזויפות, הסדרי הסעה, דיור ואוכל, והיה הציר שאיפשר את הקשר בין המחנה לעולם החיצוני.

בחודש דצמבר 1946 לאחר הבריחה הגדולה, נתפס גמליאל, נאסר ונידון ל-15 חודשי מאסר בבית הכלא העירוני שבאסמרה, ושוחרר בחודש מרץ 1948. לימים, סיפר יעקב מרידור בספרו ארוכה הדרך לחירות שכאשר פגש את חיים בבית הכלא והודה לו על הקרבתו למען הבורחים, הצטנע חיים והמעיט בחשיבות מעשיו לעומת פעילות חברי האצ"ל ומלחמתם בארץ.

בשנת 1949 עלה גמליאל ארצה עם משפחתו, התגורר בתל אביב והתפרנס מעבודתו בעירייה כאיש תחזוקת בתי ספר.
היה איש ספר, למדן וירא שמים, וכן היה פעיל במסגרות ציבוריות של עולי תימן.

נפטר בשנת 1994. לאחר מותו, צורף רשמית לשורות האצ"ל, וברית חיילי האצ"ל פרסמו כי "חיים היה ידיד נאמן והקריב רבות למען כל העצורים והבורחים אשר בלעדי עזרתו ספק אם היו מתגברים על הקשיים הרבים". ביום השלושים למותו ערכו ותיקי האצ"ל ערב לזכרו במוזיאון האצ"ל, ובמהלך האירוע הוענקו לבני משפחתו אות האצ"ל ועיטור אסורי שלטון המנדט.

לקריאה נוספת
------------

* חיים גמליאל, **פרקי חיים**, הוצאת המשפחה, רמת גן, התשנ"ח.
* יעקב מרידור, **ארוכה הדרך לחירות**, אחיאסף, ירושלים, 1956. בספרו מופיעות תמונות רבות שצילם חיים גמליאל.
* בנימין זרעוני, **גאון ונדיב ואכזר**, מלוא, תשנ"ב.
* דבורה עומר, **הבריחה אל החופש**,קרני, 1987.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513667905171
* VIAF: 310736786
* WorldCat: viaf-310736786

 |
**פורסטרקופריה** (שם מדעי: ***Forstercooperia***) הוא סוג נכחד של יונק מפריט פרסה ממשפחת ההירקודונתיים, אשר חי באמצע האאוקן במזרח אסיה שלפני 47 עד 42 מיליון שנה מהיום. המאובנים שלו התגלו במונגוליה הפנימית שבסין ובהמשך בקזחסטן והוגדרו ב-1939 ומשמעות השם: "סבא ללא קרניים" - עקב הסברה שהוא אביו הקדמון של הקרנפים. נמצאו הרבה שרידי גולגולת מהיונק אך הם היו שבורות ומפוצלות. ממצאים מארצות הברית נחשבים ללא תקפים ושייכים לקרנפים קדומים.

הסוג כולל כיום 2 מינים תקפים, כאשר מינים נוספים בסוג התבטלו:

* *Forstercooperia totadentata*, אשר הוגדר ב-1938.
* *Forstercooperia ulanshirehensis*, הוגדר ב-2018 מחפירות במונגוליה הפנימית.

הפורסטרקופריה היה קרוב משפחה של האורטינותריום ושל הפרצרתריום שהיו יונקי היבשה הגדולים ביותר. עם זאת הוא היה קטן מהם בהרבה, בגודל של סוס פוני. אורך הגולגולת שלו הגיעה ל-45 ס"מ והיא הייתה מוארכת עם שפתיים ארוכות ודקות, כמו של קרנף צר-שפה. היו ליצור שיניים גדולות בעלות כתרים רחבים והיו חסרי אמייל ובהמשך הלסת היו שיניים טוחנות קטנות יותר בעלות רווח. מבנה זה הותאם לאכילת עלי עצים. בקצה העורף בלטה עצם עורפית מוגדלת והצוואר היה ארוך יחסית.

במראם מזכירים מינים אלה את הקרנפים וגם לאבותיהם היו מינים בעלי שיניים חדות דמויות פגיון, אך אצל הקרנפים היו רק בלסת התחתונה ובעליונה שיניים דקיקות דמויות עיפרון. המשפחה נחשבת למקורבת לקרנפים ולמשפחה הנכחדת אמינודונטיים. הם התפתחו כחיות יער אך חלקם נכחדו עם היעלמות היערות והחלפתם במישורים רחבים וכן עקב התפתחות טורפים מוצלחים.

קישורים חיצוניים
----------------

ויקישיתוף מדיה וקבצים בנושא **פורסטרקופריה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**הלגיון הראשון פרתיקה** (בלטינית: **Legio I Parthica**) היה לגיון רומאי, אשר הוקם בידי הקיסר ספטימיוס סוורוס ופעל כנגד האימפריה הפרתית.

היסטוריה
--------

הלגיון הראשון פרתיקה הוקם יחד עם הלגיון השני פרתיקה והלגיון השלישי פרתיקה בידי הקיסר ספטימיוס סוורוס בשנת 197 כהכנה לקראת מסע המלחמה שתכנן סוורוס כנגד האימפריה הפרתית. ישנם רמזים לכך שסוורוס קרא ללגיון בשם "סווריאנה אנטוניאנה". הסיבה לכך הייתה שסוורוס דאג להפיץ שמועה שקרית שהקיסר לשעבר מרקוס אורליוס (אשר שמו הפרטי היה אנטונינוס) אימץ אותו כבן. המסע הצליח מאוד, ושיאו היה בכיבוש עיר הבירה הפרתית קטיספון. שלושת הלגיונות נותרו באזור גם לאחר סיום המלחמה, כיוון שסוורוס סיפח את אזור מסופוטמיה והלגיונות נותרו שם כחיל מצב.

בסיס הלגיון היה בעיר סינגרה (כיום סינג'אר), שם הוא נותר במשך מאות שנים והגן על האימפריה מפני הפרתים ולאחר מכן מפני יורשיהם הסאסאנים. יחידות קטנות יותר של הלגיון הוצבו בליקיה ובקירנאיקה. הלגיון השתתף ככל הנראה ברוב מסעות המלחמה שניהלו קיסרי האימפריה כנגד הפרתים והסאסאנים, אולם מידת מעורבותו המדויקת לא ידועה. בשנת 360 הסאסאנים הצליחו לכבוש את סינגרה, ומפקדת הלגיון הועברה לקונסטנטינופול. על פי נוטיטיה דיגניטטום, זו עדיין הייתה מפקדתה בתחילת המאה החמישית.

קישורים חיצוניים
----------------

ויקישיתוף מדיה וקבצים בנושא **הלגיון הראשון פרתיקה** בוויקישיתוף
* הלגיון הראשון פרתיקה, באתר livius.org (באנגלית)
* הלגיון הראשון פרתיקה, באתר Imperiumromanum.com (בגרמנית)
הר הגעש **פורפיקד** (באנגלית: **Fourpeaked Mountain**, מילולית: ארבע הפסגות) הוא הר געש פעיל בדרום-מערב מדינת אלסקה שבארצות הברית. הסקר הגאולוגי של ארצות הברית כיום (2013) מסווג את ההר כסיכון אווירי. הר הגעש היה רדום במשך 10,000 שנה עד להתפרצותו בשנת 2006.

גובה ההר 2,104 מטר, ופסגתו מכוסה בשלג-עד והוא חלק מרכס האלאוטים שבמדינה.

ההתפרצויות ב-2006
-----------------

ב-17 בספטמבר 2006 החלו להתקבל דיווחים על ענני קיטור העולים מפסגת ההר. עננים אלו נצפו למרחק רב, עד לעיר הומר שמעבר למפרץ קוק (Cook Inlet), ותוך זמן קצר ניתן אישור מדעי כי ההר מתפרץ.

על ההר הותקנה מערכת מעקב מתקדמת, שזיהתה רצף של רעידות אדמה קטנות בבסיס ההר, דבר המעיד כי ההר עומד בפני התפרצות קרבה נוספת. אולם ההר בסופו של דבר לא התפרץ, ורמת מסוכנותו הורדה ל"ירוק" במרץ 2007.

בנוסף, לאחר ההתפרצות התקבל דיווח כי ביולי-אוגוסט 1965 נצפו ענני קיטור העולים מפסגת ההר.

קישורים חיצוניים
----------------

ויקישיתוף מדיה וקבצים בנושא **פורפיקד** בוויקישיתוף

הערות שוליים
------------

1. ↑  אתר סקר הרי הגעש האלסקי על ההתפרצות
2. ↑  Fourpeaked reported activity
**גורילות השפלה המזרחית** (שם מדעי: *Gorilla beringei geruari*) המכונה גם הגורילה של גרואר, היא אחת משני תת-מינים של הגורילה המזרחית. גורילת השפלה המזרחית היא מין אנדמי ליערות ההרריים של מזרח הרפובליקה הדמוקרטית של קונגו והגדולה מבין תת-המינים של הגורילות.

מספרן של הגורילות הידלדל משמעותית כנראה בעקבות מלחמת האזרחים ברפובליקה הדמוקרטית של קונגו (DRC). כיום מעוזן האחרון של גורילות השפלה המזרחית הוא הפארק הלאומי קהוזי-בייגה (Kahuzi-Biega) שבקונגו.

מעט ידוע על המבנה החברתי של גורילות השפלה המזרחית בהשוואה לגורילות ההר. ידוע שהגורילות יוצרות הרמון של מספר נקבות וזכר כסוף גב אחד (Silverback).

תיאור פיזי
----------

גורילת השפלה המזרחית היא הגדולה שבמיני הגורילות. ישנם הבדלים מעטים במראה בין שני תת-המינים של הגורילה המזרחית.
בכל זאת, פרוותה של גורילת השפלה קצר יותר וגבולות ה"אוכף" הכסוף המופיע על גבם של הזכרים הבוגרים ברורים יותר, זאת אומרת שה"אוכף" משורטט יותר.

הגולגולת של גורילת ההר גדולה ורחבה יותר מזו של גורילת השפלה ולסתותיה מסיביות יותר. לפי בדיקת הדנ"א המיטוכונדרי עולה כי שני תת-המינים התפצלו לפני כ-400,000 שנים.

תזונה
-----

גורילת השפלה המזרחית כמו כל שאר הגורילות, היא צמחונית וניזונה מעלווה (עלים), פירות, זרעים, גבעולים ואפילו נמלים, טרמיטים וחרקים אחרים, המהווים חלק קטן בתזונה של גורילת השפלה המזרחית. עם זאת, אחוז הפירות בתזונתן של גורילות המזרח הוא נמוך יותר מזה של גורילות המערב.

מצב שימור
---------

גורילות השפלה המזרחית חיות באזור הרפובליקה הדמוקרטית של קונגו (DRC), אזור הסובל משנות ה-90 של המאה ה-20 ממלחמת אזרחים. בעקבות המצב, אכיפת החוק נחלשה והגורילות ניצודות על מנת לשמש מזון לתושבים. 

לרוע מזלן, היערות בהן חיות הגורילות עשירים במינרלים ובמתכות כגון זהב, כסף, יהלומים ובדיל, אותם כורים המורדים באופן לא חוקי ובמהלך הכרייה היערות בהן חיות הגורילות נכרתים והתושבים מעמיקים את החקלאות לתוך היער.

קישורים חיצוניים
----------------

ויקישיתוף מדיה וקבצים בנושא **גורילת השפלה המזרחית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

* Eastern Lowland Gorilla באתר Year of the Gorilla
* Eastern lowland gorilla באתר הקרן העולמית לשימור חיות הבר

הערות שוליים
------------

1. ↑  גורילת השפלה המזרחית באתר הרשימה האדומה של IUCN
**ססאר ארסו אמפוסטה** (בספרדית: **César Arzo Amposta**; נולד ב-21 בינואר 1986 בויאריאל שבספרד) הוא כדורגלן עבר ספרדי ששיחק בעמדת הבלם.

קריירה
------

ארסו החל לשחק במחלקת הנוער של ויאריאל מעיר הולדתו, ואת הופעת הבכורה שלו בקבוצה הבוגרת של המועדון ערך ב-23 במרץ 2003 במשחק נגד ריאל סוסיאדד, אך לא הצליח לבסס את מעמדו בסגל הפותח של הקבוצה. במקביל שיחק בכל נבחרות הנערים והנוער של ספרד, ובמדי הנבחרת הצעירה ערך ארבע הופעות.

בעונת 2006/2007 הושאל ארסו לרקראטיבו ולבה, העולה החדשה לליגה הספרדית, ובעונה שלאחר מכן הושאל לריאל מורסיה. לקראת עונת 2008/2009 שוחרר מוויאריאל וחתם ברקראטיבו ולבה, במדיה שיחק עונה נוספת. לאחר עונה אחת ברקראטיבו עזב ארסו את הקבוצה וחתם לארבע עונות בריאל ואיאדוליד. לאחר שלוש שנים במועדון עבר ארסו לגנט מליגת העל הבלגית. אחרי שלוש עונות בבלגיה, חזר ארסו לספרד בינואר 2014, וחתם בריאל סרגוסה מהליגה הספרדית השנייה.

ב-25 ביוני 2014 הגיע ארסו לישראל וחתם לעונה אחת בבית"ר ירושלים. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו. ב-13 בספטמבר 2014 ערך ארסו את הופעת הבכורה שלו בליגת העל, בתיקו 1-1 מול הפועל באר שבע במסגרת המחזור הראשון של עונת 2014/2015. ב-1 בינואר 2015, ארסו היה מעורב בעימות עם שחקן הקבוצה עומר אצילי ועם המאמן מנחם קורצקי בעקבותו הוצא ארסו מאימון הקבוצה. לאחר מכן, התנצל ארסו בפני אצילי וקורצקי והוחלט כי ארסו יעמוד לדין משמעתי פנימי ויחזור לאימונים. ב-1 באפריל 2015 נפצע ארסו במהלך משחק אימון פנימי, קרע את המיניסקוס ונדרש לתקופת החלמה ארוכה. בתום העונה, החליטה בית"ר שלא לממש את האופציה שהייתה לה על ארסו ובכך סיים הבלם את דרכו במועדון.

ב-26 ביוני 2015 חתם ארסו בקבוצת א.א.ק. אתונה מליגת העל היוונית. לאחר עונה אחת, עבר לקאיראט אלמטי מליגת העל הקזחית בחוזה לשנתיים.

ב-29 בדצמבר 2017 חזר ארסו לספרד וחתם בז'ימנסטיק טרגונה מהליגה השנייה, שם שיחק עד לפרישתו ממשחק פעיל בדצמבר 2018 עקב פציעה בברך.

קישורים חיצוניים
----------------

ויקישיתוף מדיה וקבצים בנושא **ססאר ארסו** בוויקישיתוף
* ססאר ארסו, ברשת החברתית טוויטר
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  לא רק ארשבין: ססאר ארסו צפוי לשחק נגד מכבי תל אביב באירופה, באתר וואלה!‏, 6 ביולי 2016
2. ↑  העברות בעולם, 31.12: לאון גורצקה קרוב להצטרף לבאיירן מינכן, באתר וואלה!‏, 31 בדצמבר 2017
3. ↑  אופיר סער‏, ססאר ארסו הודיע על פרישה: "רוצה לעזור לבית"ר ירושלים עם סקאוטינג", באתר וואלה!‏, 2 בדצמבר 2018